Diari Oficial de la Generalitat Valenciana


Sumari del DOGV 8738, del 12-02-2020 (2020/984)

RESOLUCIÓ de 28 de gener de 2020, de la Direcció General d'Obres Públiques, Transport i Mobilitat Sostenible, per la qual es nomenen vocals representants de les empreses de lloguer de vehicles sense conductor en les juntes arbitrals d'Alacant, Castelló i València.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8738

Data del DOGV
:   12-02-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/984


Data del document
:   28-01-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 28 de gener de 2020, de la Direcció General d'Obres Públiques, Transport i Mobilitat Sostenible, per la qual es nomenen vocals representants de les empreses de lloguer de vehicles sense conductor en les juntes arbitrals d'Alacant, Castelló i València. [2020/984]  
La Llei 16/1987, d'ordenació dels transports terrestres, crea les juntes arbitrals del transport com a instrument de protecció i defensa de les parts intervinents en el transport, i estableix que hauran de formar part, en tot cas, de les juntes representants de les empreses de transport o d'activitats auxiliars o complementàries d'aquest i representants dels carregadors i usuaris.  
Mitjançant la Llei orgànica 5/1987 es va delegar en les comunitats autònomes, on aquestes estiguen radicades, les funcions que la Llei d'ordenació dels transports terrestres atribueixen a les juntes arbitrals del transport. A aquest efecte, el funcionament de les juntes esmentades es farà respectant l'organització, funcions i règim jurídic establits en la Llei 16/1987 i en les seues normes de desplegament.  
  
D'altra banda, el Decret 46/1991, de 20 de març, del Consell, pel qual s'estableix el nombre, composició i normes de funcionament de les juntes arbitrals del transport a la Comunitat Valenciana, en l'article tercer, estableix que «les altres dues vocalies restants seran ocupades: una per un representant dels carregadors o usuaris, i l'altra per un representant de les empreses de transport o d'activitats auxiliars i complementàries d'aquest. Aquests nomenaments els efectuarà la Direcció General de Transports. En les dues últimes vocalies esmentades, la designació recaurà en les persones proposades per les organitzacions empresarials i d'usuaris més representatives i les persones així designades actuaran segons quin siga el sector del transport a què fa referència la controvèrsia», i que «es podran designar membres suplents, tant del president com dels vocals de les juntes».  
  
Referent a això, l'Associació Empresarial de la Comunitat Valenciana i Regió de Múrcia de Vehicles de Lloguer amb Conductor i Sense (AECOVAL) ha proposat la designació de Mauro Derqui Zaragoza com a vocal titular i Carlos Torrente Thase i José Ramón Hernández de Pablo com a vocals suplents de la Junta Arbitral del Transport d'Alacant; de José Ramón Hernández de Pablo com a vocal titular i Mauro Derqui Zaragoza i Carlos Torrente Thase, com a vocals suplents de la Junta Arbitral del Transport de Castelló; i de Carlos Torrente Thase com a vocal titular i José Ramón Hernández de Pablo i Mauro Derqui Zaragoza com a vocals suplents de la Junta Arbitral del Transport de València, en representació de les empreses de lloguer de vehicles.  
Atés que és necessària la designació de vocals representants de les empreses de lloguer de vehicles que exercisquen les funcions atribuïdes per la normativa a aquesta figura, i a la vista de l'escrit presentat per l'associació esmentada amb data 22 de novembre de 2019 mitjançant el qual hi justifica la seua representativitat.  
En virtut del que s'ha exposat, i d'acord amb el que disposen els articles 11 i següents del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, en relació amb el que estableix l'article 141 del Decret 105/2019, de 5 de juliol, pel qual s'estableix l'estructura bàsica de la Presidència i de les conselleries de la Generalitat, pel qual les competències de la Direcció General de Transports estan assignades a la Direcció General d'Obres Públiques, Transports i Mobilitat Sostenible, resolc:  
  
Primer  
Nomenar Mauro Derqui Zaragoza com a vocal titular i Carlos Torrente Thase i José Ramón Hernández de Pablo com a vocals substituts, en representació de les empreses de lloguer de vehicles sense conductor de la Junta Arbitral del Transport d'Alacant.  
  
Segon  
Nomenar José Ramón Hernández de Pablo com a vocal titular i Mauro Derqui Zaragoza i Carlos Torrente Thase com a vocals suplents, en representació de les empreses de lloguer de vehicles sense conductor de la Junta Arbitral del Transport de Castelló.  
  
Tercer  
Nomenar Carlos Torrente Thase com a vocal titular i José Ramón Hernández de Pablo i Mauro Derqui Zaragoza, en representació de les empreses de lloguer de vehicles sense conductor de la Junta Arbitral del Transport de València.  
  
València, 28 de gener de 2020.- La directora general d'Obres Públiques, Transport i Mobilitat sostenible: Roser Obrer Marco.